**D I S P O Z I Ț I A**

**nr. 254 din 28 mai 2021**

**privind** **emiterea** **acordului de vecinătate al Judeţului Cluj, în calitate de proprietar al imobilului situat în Municipiul Cluj-Napoca, Calea Dorobanților, nr. 31, pentru schimbarea destinației de folosință a imobilului situat în Municipiul Cluj-Napoca, Calea Dorobanților, nr. 27-29**

Președintele Consiliul Județean Cluj,

Văzând referatul Direcției de Administrare a Domeniului Public și Privat cu nr. 19392/27.05.2021, prin care se propune, emiterea acordului de vecinătate al Judeţului Cluj, în calitate de proprietar al imobilului situat în Municipiul Cluj-Napoca, Calea Dorobanților, nr.31, pentru schimbarea destinației de folosință a imobilului situat în Mun. Cluj-Napoca, Calea Dorobanților, nr.27-29,

Având în vedere adresele:

* Emisă de Londoner Coffee Point SRL înregistrată la Consiliul Judeţean Cluj sub nr. 10677/22.03.2021prin care solicită acordul Judeţului Cluj, în calitate de proprietar al imobilului situat în Municipiul Cluj-Napoca, Dorobanților, nr. 31 identificat cu numar cadastral 250671 Cluj-Napoca;
* nr. 1215/12.05.2021 înregistrată la Consiliul Judeţean Cluj sub nr. 17527/13.05.2021 acordul Liceului Special pentru Deficienți de Vedere;

Luând în considerare certificatul de urbanism:

* nr. 296/21.10.2020 emis de Primarul Municipiului Cluj-Napoca;

În conformitate cu prevederile:

* art. 287 lit. b), art. 298-300 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2^1 lit. d), art. 5 (1), art. 7 alin. (1), lit. d), art.11 alin.(2) lit.h din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* Titlul VI – Proprietatea publică din Legea nr. 287/2009 privind Codul civil republicată, cu modificările şi completările ulterioare;
* art. 20 lit. d) din Ordinul nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare;
* anexei nr. 2 la Hotărârea Consiliului Judeţean Cluj nr. 143/2008 privind însuşirea Inventarului bunurilor care aparţin domeniului public al judeţului Cluj, cu modificările şi completările ulterioare;
* Hotărârii Consiliului Judeţean Cluj nr. 181/2012 privind mandatarea Preşedintelui Consiliului Judeţean Cluj pentru emiterea acordului Judeţului Cluj, în calitate de proprietar al imobilelor aflate în domeniul public sau privat, conform prevederilor Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Se emite acordul de vecinătate al Judeţului Cluj, în calitate de proprietar al imobilului situat în Municipiul Cluj-Napoca, Calea Dorobanților, nr. 31, identificat cu număr cadastral 250761 Cluj-Napoca pentru schimbarea destinației de folosință din spațiu comercial în spațiu alimentație publică de la parterul imobilului situat în Municipiul Cluj-Napoca, Calea Dorobanților, nr. 27-29 identificat cu numărul cadastral 325666-C2 Cluj-Napoca.

**Art. 2.** Prezenta dispoziție se comunică, prin poșta electronică societății Londoner Coffee Point SRL, Liceului Special pentru Deficienți de Vedere precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci